অ্যাঞ্জেলো ম্যাথিউস
অ্যাঞ্জেলো ডেভিস ম্যাথিউস (তামিল: ஏஞ்சலோ மேத்யூஸ், সিংহলি: ඇන්ජෙලෝ මැතිව්ස්; জন্মঃ ২রা জুন, ১৯৮৭) কলম্বোয় জন্মগ্রহণকারী শ্রীলঙ্কার প্রথিতযশা ক্রিকেটার। বর্তমানে তিনি শ্রীলঙ্কা জাতীয় ক্রিকেট দলের টেস্ট ও একদিনের আন্তর্জাতিক খেলায় অধিনায়ক হিসেবে আসীন রয়েছেন। এরপূর্বে টুয়েন্টি২০ আন্তর্জাতিকেও অধিনায়কত্ব করেছেন তিনি। ২০০৬ সালে শ্রীলঙ্কায় অনুষ্ঠিত অনূর্ধ্ব-১৯ বিশ্বকাপ ক্রিকেটে শ্রীলঙ্কা ক্রিকেট দলেরও অধিনায়ক ছিলেন অ্যাঞ্জেলো ম্যাথিউস। বিখ্যাত বোলার চামিন্দা ভাসের ন্যায় তিনিও আনুষ্ঠানিক শিক্ষাগ্রহণ করেন কলম্বোর সেন্ট জোসেফ'স কলেজ থেকে। জাফনার তামিল পিতা ও সিংহলীজ মাতার সন্তানরূপে কলম্বোয় জন্মগ্রহণ করেন।